Бугъда тепе

Бугъда тепе, ва я ЦӀийи Кьуьчхуьр () — Дагъустан республикадин Мегьарамдхуьруьн райондин чилерал алай Кьурагь райондин хуьр. Кьуьчхуьруьхъ галаз "Кьуьчхуьруьнсовет"дик акатзава.

 География 
Хуьр Дагъустан Республикадин Мегьарамдхуьруьн райондин кефердинни — рагъэкъечӀдай пата, Гуьлгери вацӀун кьере чка кьунвайди я.

 ТӀвар 
Хуьруьн виликан тӀвар «ЦӀийи Кьуьчхуьр» тир, гуьгъуьнлай адаз Къуьлуьн кӀунтӀ мана гузвай цӀап чӀалан «Бугъда тепе» тӀвар эцигнавай.

 Тарих 
Тарихдин малуматри шагьидвалзавайвал, 1935 йисуз Кьуьчхуьре совхоз арадал гъанвай, ва 1937 йисуз Мегьарамдхуьруьн районда Гуьлгери вацӀун мукьвал кьуьчхуьрвийриз никӀериз ва тӀулариз цӀийи чилер чара авунвай. И чилел Самур вацӀунни Гуьлгери вацӀун юкьва авай чӀехи кӀунтӀал алай. Инлай мукьвал алай хуьрериз тухудай рекьер авачир. Чилер валари тамарин массиври кьунвай. Амма абурун арада авай ахъа чкайра кьуьчхуьрвийри гьажибугъда цазвай. Сувавийриз и чкадикай хуш атанвай. Куьруь муьгьлетдин къене абуру чилер валарикайни эчӀелин хъчарикай михьна, къуьл ва цил цадай накьв раснавай. 1938 йисан хъуьтӀуьз абуру Кьуьчхуьрдай иниз чпин маларни лапагар гьалнавай. Пара четин вахтар тир, кьетӀендаказ гатуз. Гатун зегьемдив вердиш тахьанвай сувавияр цӀай азардикай хажалатар чӀугузвай, телефвилерни тӀимил тушир. Амма къвез къвез абур цӀийи климатдив вердиш хьанвай. 1957 йисуз Эхмед тӀвар алай кьуьчхуьрвиди ина садлагьай кӀвал эцигнавай. Адан гуьгъуьнаваз иниз муькуь кьуьчхуьрвиярни куьч хьана ацукьнавай. Алай чӀавуз хуьре 300 кьван майишатар ва 716 — далай пара касди уьмуьр гьалзава.

Хуьре кьулан мектеб, алакъадин идара, фельдшервилинни — акушервилин идара, рахунрин идара, клуб, улубхана кардик ква. Хуьруьн эгьлияр электричестводив, газдив ва са кьадар цив таъмин я. Гуьлгери вацӀал муьгъ эцигнавайди я.

Бугъда тепеда кьуьчхуьруьн эгьлийрилай гъейри, Ахцегь райондин хуьрерай атайбурни авайди я.

 Агьалияр 
2002 йисан агьалияр сиягьдиз къачунин малуматрив кьурвал хуьре 706 касди уьмуьр гьалзавайКьурагь район. ФЛНК. Вири лезгияр, суни — мусурманар я.

 Баянар 

 ЭлячӀунар 
 Бугъда-тепе хуьруькай малуматар 

Категория:Кьурагь райондин хуьрер
Категория:Лезги хуьрер